
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ Αρ. Φύλλου 59 

7 Μαρτίου 2013 


ΝΟΜΟΣ ΥΠ’ ΑΡΙΘ. 4132 

Κατεπείγουσες ρυθμίσεις του Υπουργείου Υγείας καί 
άλλες διατάξεις. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Εκδίδομε τον ακόλουθο νόμο που ψήφισε η Βουλή: 

Αρθρο 1 

Στο άρθρο 35 του ν. 3918/2012 (Α' 31), όπως τροποποι¬ 
ήθηκε με το άρθρο 22 του ν. 4052/2012 (Α' 41) και την 
περίπτωση 8 της υποπαραγράφου ΙΒ2 της παραγράφου 
ΙΒ' του άρθρου πρώτου του ν. 4093/2012 (Α' 222), προ¬ 
στίθεται παράγραφος 3 ως ακολούθως: 

«3. Εφόσον μετά το συμψηφισμό του δεύτερου εδαφίου 
της παραγράφου 2 του παρόντος, παραμένει ανεξόφλη¬ 
το ποσό απαιτήσεων ή σε περίπτωση κατά την οποία 
φαρμακευτικές εταιρείες ή Κ.Α.Κ. φαρμακευτικών σκευα¬ 
σμάτων δεν έχουν απαιτήσεις έναντι του Ε.Ο.Π.Υ.Υ. αλλά 
μόνο έναντι νοσοκομείων, τότε οι απαιτήσεις του Ε.Ο.Π.Υ.Υ. 
έναντι των φαρμακευτικών εταιρειών ή των Κ.Α.Κ. από το 
ποσό επιστροφής (ΓθόεΙβ) που προβλέπεται στο στοιχείο 
α' της παραγράφου 1 του παρόντος και από εκείνο που 
προβλέπεται στο πρώτο εδάφιο της παραγράφου 2 του 
παρόντος δύνανται να εκχωρούνται, κατόπιν απόφασης 
του Διοικητικού του Συμβουλίου, προς τα νοσοκομεία 
έναντι καταβολής νοσοκομειακής φαρμακευτικής δαπά¬ 
νης ασφαλισμένων του, τα δε νοσοκομεία συμψηφίζουν 
υποχρεωτικά το ποσό των ανωτέρω εκχωρούμενων προς 
αυτά απαιτήσεων με οφειλές τους προς τις φαρμακευτι¬ 
κές εταιρείες και τους Κ.Α.Κ. φαρμακευτικών σκευασμά¬ 
των. Ο συμψηφισμός γίνεται μόνο μεταξύ των εκχωρηθέ- 
ντων προς τα νοσοκομεία, κατά το προηγούμενο εδάφιο, 
απαιτήσεων και εκκαθαρισμένων οφειλών των νοσοκο¬ 
μείων προς φαρμακευτικές εταιρείες ή κατόχους αδείας 
κυκλοφορίας (Κ.Α.Κ.) φαρμακευτικών σκευασμάτων που 
δημιουργήθηκαν εντός του ίδιου έτους. Με κοινή απόφα¬ 
ση των Υπουργών Οικονομικών και Υγείας καθορίζονται 
τα ποσά που κάθε φορά εκχωρούνται και συμψηφίζονται 
κατά τις διατάξεις της παρούσας παραγράφου, η σχετική 
διαδικασία, καθώς και κάθε άλλη αναγκαία λεπτομέρεια 
για την εφαρμογή των προηγούμενων εδαφίων. 

Η εφαρμογή της παρούσας διάταξης αρχίζει από 
1 . 1 . 2012 .» 


Άρθρο 2 

1. Στα νοσοκομεία του ΕΣΥ και στις ιδιωτικές κλινι¬ 
κές δύνανται να προσφέρουν τις υπηρεσίες τους σε 
νοσηλευόμενους ασθενείς αποκλειστικοί νοσοκόμοι 
και αποκλειστικές νοσοκόμες, που δε συνδέονται με 
οποιαδήποτε εργασιακή σχέση με τα νοσοκομεία και 
τις ιδιωτικές κλινικές και φέρουν την αποκλειστική ευ¬ 
θύνη για τις προσφερόμενες υπηρεσίες τους στους 
ασθενείς. Η δαπάνη για την απασχόλησή τους βαρύνει 
τους νοσηλευόμενους ασθενείς ή τους οικείους τους 
ή τους ασφαλιστικούς τους φορείς, στις περιπτώσεις 
που προβλέπεται. 

Με απόφαση του Υπουργού Υγείας προσδιορίζονται 
οι όροι και οι προϋποθέσεις για την προσφορά των 
υπηρεσιών των αποκλειστικών νοσοκόμων σε νοσηλευ¬ 
όμενους στα νοσοκομεία του Ε.Σ.Υ. και τις ιδιωτικές 
κλινικές της χώρας, τα απαραίτητα προσόντα τους, η 
διαδικασία επιλογής τους από τους ενδιαφερομένους 
και κάθε άλλη αναγκαία λεπτομέρεια. 

2. Σε κάθε Υγειονομική Περιφέρεια τηρείται Μητρώο 
Αποκλειστικών Νοσοκόμων. Στο Μητρώο αυτό εγγρά- 
φονται υποχρεωτικώς οι αποκλειστικές νοσοκόμες και 
αποκλειστικοί νοσοκόμοι προκειμένου να παρέχουν τις 
υπηρεσίες τους σε νοσοκομεία ή ιδιωτικές κλινικές, αρ¬ 
μοδιότητας της οικείας Υγειονομικής Περιφέρειας. Με 
απόφαση του Υπουργού Υγείας ρυθμίζονται οι όροι και 
οι προϋποθέσεις εγγραφής των ενδιαφερομένων στο 
Μητρώο, τα απαραίτητα δικαιολογητικά, καθώς και κάθε 
αναγκαία λεπτομέρεια τήρησής του. 

3. Το δεύτερο και τρίτο εδάφιο της παρ. 7 του άρ¬ 
θρου 18 του ν. 2519/1997 (Α' 165) καταργούνται από τη 
δημοσίευση του παρόντος. 

Άρθρο 3 

1. Η περίπτωση β' της παραγράφου 1, καθώς και οι 
παράγραφοι 2 επ. του άρθρου 34 του ν. 4038/2012 (Α' 
14) αντικαθίστανται και προστίθεται επιπλέον παρά¬ 
γραφος 6 ως εξής: 

«1. [...] β. Ως υφιστάμενες οφειλές νοούνται εκείνες 
για τις οποίες έχουν εκδοθεί τα προβλεπόμενα κατά 
περίπτωση παραστατικά στοιχεία μέχρι τις 31.12.2011. 

2. Οι οφειλές της παραγράφου 1 εξοφλούνται υπό τις 
ακόλουθες προϋποθέσεις: 

α) εφόσον παρασχεθεί έκπτωση επί της συναλλακτι¬ 
κής αξίας (αξία παραστατικού στοιχείου προ Φ.Π.Α.), η 
οποία προκειμένου περί οφειλών προς τα φαρμακεία 
ορίζεται σε ποσοστό 3,5% επί της αξίας των χορηγη- 
θέντων φαρμάκων με προσκόμιση στον Ε.Ο.Π.Υ.Υ. πι¬ 
στωτικών τιμολογίων, 

β) εφόσον οι δικαιούχοι παραιτηθούν από οποιαδήπο¬ 
τε άλλη αξίωση και ένδικο μέσο συμπεριλαμβανομένων 
και των τόκων υπερημερίας. 

3. Οι οφειλές της παραγράφου 1 εξοφλούνται με την 
ακόλουθη διαδικασία: 

Το ποσό που προκύπτει ως εναπομένουσα οφειλή του 
Ε.Ο.Π.Υ.Υ. ύστερα από την εφαρμογή των εκπτώσεων 
της περίπτωσης α' της παραγράφου 2 του παρόντος 
εξοφλείται με την έκδοση σχετικών χρηματικών ενταλ¬ 
μάτων πληρωμής σύμφωνα με τις ισχύουσες δημοσι- 
ολογιστικές διατάξεις. Το ανωτέρω ποσό δύναται να 
καταβάλεται στους δικαιούχους της παραγράφου 1 ως 
προκαταβολή μετά την κατά νόμο αφαίρεση κρατήσεων. 
Η καταβολή γίνεται με έκδοση χρηματικού εντάλματος 
ύστερα από πρόχειρο λογιστικό έλεγχο, που διενερ- 
γείται από τις αρμόδιες υπηρεσίες του Ε.Ο.Π.Υ.Υ. ή των 
φορέων των οποίων ο κλάδος υγείας μεταφέρθηκε στον 
Ε.Ο.Π.Υ.Υ. Εάν, μετά τη χορήγηση της προκαταβολής, 
κατά τον έλεγχο και την εκκαθάριση των παραστατικών 
προκόψει οφειλόμενο ποσό μικρότερο του προκαταβλη- 
θέντος, η διαφορά παρακρατείται από τους επόμενους 
λογαριασμούς των προμηθευτών της παραγράφου 1. Σε 
περίπτωση μη υποβολής νεότερου λογαριασμού εντός 
τριμήνου από την εκκαθάριση, η διαφορά αναζητείται 
από τον Ε.Ο.Π.Υ.Υ. κατά τις διατάξεις περί αχρεωστήτως 
καταβληθέντων ποσών. 

4. Η αποδοχή της ρύθμισης από τους δικαιούχους συ- 
ντελείται με την υποβολή σχετικής υπεύθυνης δήλωσης 
εκ μέρους του δικαιούχου - παρόχου που κατατίθεται 
στην αρμόδια Υπηρεσία του Ε.Ο.Π.Υ.Υ. ή των φορέων των 
οποίων ο κλάδος υγείας μεταφέρθηκε στον Ε.Ο.Π.Υ.Υ. 

5. Με κοινή απόφαση των Υπουργών Οικονομικών, Ερ¬ 
γασίας, Κοινωνικής Ασφάλισης και Πρόνοιας και Υγείας 
καθορίζονται το ποσοστό έκπτωσης που παρέχουν οι 
λοιποί (πλην φαρμακοποιών) πάροχοι υπηρεσιών υγείας 
και κάθε άλλη αναγκαία σχετική λεπτομέρεια για την 
εφαρμογή του παρόντος άρθρου. 

6. Οι διατάξεις του παρόντος ισχύουν και για τις υφι¬ 
στάμενες κατά την 31.12.2011 οφειλές των Κλάδων Υγεί¬ 
ας των Φορέων Κοινωνικής Ασφάλισης που εντάχθηκαν 
στον Ε.Ο.Π.Υ.Υ. μετά την 1.4.2012.» 

2. Στην περίπτωση 2 της υποπαραγράφου Γ2 της πα¬ 
ραγράφου Γ' του άρθρου πρώτου του ν. 4093/2012 (Α' 
222), όπως έχει τροποποιηθεί και ισχύει, προστίθενται 
τελευταία εδάφια ως εξής: 

«Με την ολοκλήρωση της διαδικασίας έκτακτης χρη¬ 
ματοδότησης των νοσηλευτικών ιδρυμάτων (νομικών 
προσώπων και δημοσίων υπηρεσιών) Φορέων της Γενι¬ 
κής Κυβέρνησης, σύμφωνα με τα οριζόμενα στις διατά¬ 
ξεις της προηγούμενης υποπαραγράφου, διαγράφονται 
οι απαιτήσεις των ανωτέρω έναντι του Ε.Ο.Π.Υ.Υ. και των 
Φορέων Κοινωνικής Ασφάλισης, που προέρχονται από 
υπηρεσίες παρασχεθείσες σε ασφαλισμένους αυτών 
μέχρι και την 31η Δεκεμβρίου 2011, ανεξαρτήτως του 
χρόνου τιμολόγησης, καθώς και οι υποχρεώσεις του 
Ε.Ο.Π.Υ.Υ. και των Φορέων Κοινωνικής Ασφάλισης έναντι 
των νοσηλευτικών ιδρυμάτων (νομικών προσώπων και 


δημοσίων υπηρεσιών) Φορέων Γ ενικής Κυβέρνησης, που 
προέρχονται από τις προπεριγραφόμενες υπηρεσίες. 

Με κοινή απόφαση των Υπουργών Οικονομικών, Εθνι¬ 
κής Αμυνας, Παιδείας και Θρησκευμάτων, Πολιτισμού 
και Αθλητισμού, Εργασίας, Κοινωνικής Ασφάλισης και 
Πρόνοιας και Υγείας ρυθμίζεται κάθε αναγκαίο θέμα 
για την εφαρμογή των διατάξεων της παρούσας υπο- 
παραγράφου.» 

Αρθρο 4 

1. Η εξόφληση των ληξιπρόθεσμων υποχρεώσεων προς 
τρίτους των Νοσηλευτικών Ιδρυμάτων ΕΣΥ, του ΠΓΝ Πα- 
παγεωργίου, των λοιπών Φορέων Γ ενικής Κυβέρνησης 
που λειτουργούν υπό τη μορφή Ν.Π.Δ.Δ. και Ν.Π.Ι.Δ. και 
εποπτεύονται από το Υπουργείο Υγείας, του Αιγινήτει- 
ου Νοσοκομείου Αθηνών, του Αρεταίειου Νοσοκομείου 
Αθηνών, του ΝΙΜΙΤΣ και των στρατιωτικών νοσοκομείων 
που έχουν προκύψει από την προμήθεια αγαθών και 
υπηρεσιών και μέχρι του ύψους των υφιστάμενων κατά 
την 31η Δεκεμβρίου 2011 υποχρεώσεων αυτών, σύμφω¬ 
να με την υποπαράγραφο Γ2 του ν. 4093/2012 (Α' 222), 
όπως έχει τροποποιηθεί και ισχύει, πραγματοποιείται 
υπό την προϋπόθεση της παραίτησης των δικαιούχων 
από οποιαδήποτε άλλη αξίωση και ένδικο μέσο συμπε¬ 
ριλαμβανομένων και των τόκων υπερημερίας. 

2. Η αποδοχή της ρύθμισης από τους δικαιούχους 
συντελείται με την υποβολή σχετικής υπεύθυνης δή¬ 
λωσης εκ μέρους του δικαιούχου που κατατίθεται στην 
αρμόδια Υπηρεσία του νοσηλευτικού ιδρύματος. 

Άρθρο 5 

1. Στο πρώτο εδάφιο της παραγράφου 5 του άρθρου 
2 του ν. 4052/2012 (Α' 41), όπως έχει τροποποιηθεί και 
ισχύει, μετά τη λέξη «αντιπρόεδρο» προστίθενται οι λέ¬ 
ξεις ως εξής:« ή σύμβουλο». 

2. Στην παράγραφο 10 του άρθρου 2 του ν. 4052/2012 
(Α' 41), όπως έχει τροποποιηθεί και ισχύει, η ημερομηνία 
«1.4.2013» τροποποιείται σε «1.3.2013». 

Άρθρο 6 

1. Στο τέλος του άρθρου 11 του ν. 4076/2012 (Α' 159) 
προστίθενται τέσσερα νέα εδάφια ως ακολούθως: 

«Προκειμένου για μη εγκεκριμένους, από τα προβλεπόμε- 
να στο ν. 4009/2011 (Α' 195) όργανα, προϋπολογισμούς του 
οικονομικού έτους 2013 Ιδρυμάτων, στα οποία δεν έχουν 
αναδειχθεί τα όργανα που προβλέπει ο ανωτέρω νόμος, 
αρμόδιο όργανο για την έγκριση του προϋπολογισμού 
τους είναι το προβλεπόμενο από τις διατάξεις που ίσχυαν 
κατά τη δημοσίευση του ν. 4009/2011. Την αρμοδιότητα 
του διατάκτη των δαπανών των Α.Ε.Ι. στα οποία δεν έχουν 
εκλεγεί οι Πρυτάνεις, σύμφωνα με τις διατάξεις του ν. 
4009/2011, έχουν έως την εκλογή των νέων Πρυτάνεων, 
όσοι ασκούσαν την αντίστοιχη αρμοδιότητα κατά την 
31η Δεκεμβρίου 2012. Η παρούσα διάταξη εφαρμόζεται 
αναλογικά και για τους Ειδικούς Λογαριασμούς Κονδυλίων 
Έρευνας (Ε.Λ.Κ.Ε.) των Α.Ε.Ι.. Η ισχύς των τριών τελευταίων 
εδαφίων άρχεται από την 1η Φεβρουάριου 2013.» 

2. Στην περίπτωση δ' της παρ. 6 του άρθρου 7 του 
ν. 4009/2011 (Α' 195), όπως αυτό τροποποιήθηκε με την 
παρ. 4 του άρθρου 1 του ν. 4076/2012 (Α' 159), η φρά¬ 
ση «εξήντα (60) ημερών» αντικαθίσταται από τη φράση 
«τριάντα (30) ημερών». Η ισχύς της παρούσας άρχεται 
από τη δημοσίευση του ν. 4009/2011. 

3. Στο τέλος της περίπτωσης 3 της υποπαραγρά- 
φου Θ.18. της παραγράφου Θ. του άρθρου πρώτου του 
ν. 4093/2012 (Α' 222) προστίθεται εδάφιο ως ακολού¬ 
θως: «Ειδικά για τα Κολλέγια και τα Ιδιωτικά Ινστιτούτα 
Επαγγελματικής Κατάρτισης (Ι.Ι.Ε.Κ.) που δεν διαθέτουν 
ισχύουσα πολεοδομική άδεια χρήσης εκπαιδευτηρίου, 
σύμφωνα με το στοιχείο α' της περίπτωσης 8 της υπο- 
παραγράφου Θ.3. της παραγράφου Θ. του άρθρου πρώ¬ 
του του παρόντος νόμου, η διαδικασία έκδοσης αυτής 
πρέπει να έχει αποδεδειγμένα εκκινήσει έως την 30ή 
Απριλίου 2013 και να έχει ολοκληρωθεί έως την 30ή 
Ιουνίου 2014.» 

Αρθρο 7 

1. Στο άρθρο 29 του Εθνικού Τελωνειακού Κώδικα του 
ν. 2960/2001 (Α' 265), όπως ισχύει, προστίθεται παρά¬ 
γραφος 4α, ως ακολούθως: 

«4α. Κατά την εισαγωγή μη υποκείμενων σε ειδικό 
φόρο κατανάλωσης αγαθών ο φόρος προστιθεμένης 
αξίας που βεβαιώνεται επί του οικείου τελωνειακού 
παραστατικού δεν εισπράττεται από την αρμόδια τε- 
λωνειακή αρχή εισαγωγής, υπό την προϋπόθεση ότι ανα¬ 
γράφεται στην περιοδική δήλωση ΦΠΑ του εισαγωγέα 
και εφόσον πληρούνται οι ακόλουθες προϋποθέσεις: 

α) Ο εισαγωγέας είναι μη εγκατεστημένο στη χώρα 
μας υποκείμενο στο φόρο πρόσωπο. 

β) Η πραγματοποιούμενη στατιστική αξία των ει¬ 
σαγωγών ανέρχεται σε ετήσια βάση σε τουλάχιστον 
300.000.000 ευρώ. Κατά τα πέντε (5) πρώτα έτη ένταξης 
στο καθεστώς αναστολής καταβολής του ΦΠΑ κατά 
την εισαγωγή, το ανωτέρω όριο προσδιορίζεται σε 
120.000.000 ευρώ ετησίως. 

γ) Ποσοστό άνω του 90% της αξίας των εισαγόμενων 
αγαθών σε ετήσια βάση παραδίδεται σε άλλες χώρες 
της Ευρωπαϊκής Ένωσης ή τρίτες χώρες. 

δ) Παρέχεται άδεια από τη Γ ενική Γ ραμματεία Δημο¬ 
σίων Εσόδων για την έκδοση της οποίας λαμβάνονται 
υπόψη στοιχεία όπως χρηματοπιστωτική φερεγγυότητα, 
συμμόρφωση προς τις τελωνειακός απαιτήσεις, δυνατό¬ 
τητα παροχής οποιουδήποτε εγγράφου ή πληροφορίας 
ζητηθεί από τις αρμόδιες τελωνειακός αρχές. Στη σχε¬ 
τική άδεια αναφέρονται ρητά οι εταιρείες του Ομίλου 
που θα δραστηριοποιούνται στα πλαίσια εφαρμογής 
της παρούσας διάταξης. 

Σε περίπτωση εισαγωγής αγαθών από εισαγωγέα που 
ανήκει σε Όμιλο εταιρειών, οι ανωτέρω προϋποθέσεις β) 
και γ) υπολογίζονται για το σύνολο των εταιρειών του 
Ομίλου που ορίζονται στην άδεια. Ως «όμιλος εταιρειών» 
νοείται κάθε Όμιλος που περιλαμβάνει ελέγχουσα και 
ελεγχόμενες εταιρείες. Ως «ελέγχουσα εταιρεία» νοεί¬ 
ται εταιρεία του Ομίλου που ασκεί επιρροή, άμεση ή 
έμμεση, σε άλλη εταιρεία η οποία καλείται ελεγχόμενη 
λόγω των δικαιωμάτων κυριότητας, χρηματοοικονομικής 
συμμετοχής ή ειδικών κανόνων δικαίου. 

Σε περίπτωση που μετά την υπαγωγή του εισαγωγέα 
στην παρούσα διάταξη διαπιστωθεί ότι δεν πληρούται 
μία από τις ανωτέρω προϋποθέσεις α), β) ή γ) παύει να 
ισχύει στο εξής η άδεια της ανωτέρω περίπτωσης δ'. 

Με απόφαση του Υπουργού Οικονομικών ορίζονται οι 
όροι και οι προϋποθέσεις έκδοσης της άδειας, καθώς 
και κάθε άλλη αναγκαία λεπτομέρεια για την εφαρμογή 
της ανωτέρω διάταξης.» 


2. Στην περίπτωση η' της παρ. 1 του άρθρου 35 του 
Κώδικα ΦΠΑ (ν. 2859/2000, Α' 248) προστίθενται τα ακό¬ 
λουθα εδάφια ως εξής: 

«Κατ’ εξαίρεση του προηγούμενου εδαφίου, υπόχρε¬ 
ος στο φόρο είναι ο μη εγκατεστημένος στην Ελλάδα 
υποκείμενος στο φόρο, που διαθέτει ΑΦΜ/ΦΠΑ στην 
Ελλάδα, λήπτης των αγαθών, στην περίπτωση που ο 
προμηθευτής των αγαθών δεν είναι εγκατεστημένος 
στο εσωτερικό της χώρας και ανήκει σε όμιλο, σε επι¬ 
χειρήσεις του οποίου ομίλου έχει χορηγηθεί αναστολή 
καταβολής του φόρου κατά την εισαγωγή αγαθών στην 
Ελλάδα, σύμφωνα με την παρ. 4α του άρθρου 29 του 
ν. 2960/2001 (Α' 265). 

Για την εφαρμογή του προηγούμενου εδαφίου, καθώς 
και της παρ. 4α του άρθρου 29 του ν. 2960/2001, δεν 
ισχύει η υποχρέωση που προβλέπεται στην περίπτωση 
δ' της παραγράφου 4 του άρθρου 36. 

Με αποφάσεις του Υπουργού Οικονομικών χορηγείται 
έγκριση στα πρόσωπα που εμπίπτουν στις διατάξεις 
των δύο προηγούμενων εδαφίων και καθορίζεται ο τρό¬ 
πος, οι διαδικασίες και οι λεπτομέρειες καταβολής του 
φόρου, καθώς και τα απαραίτητα στοιχεία που πρέπει 
να υποβάλλονται από τα πρόσωπα αυτά.» 

Άρθρο 8 

1. Το τελευταίο εδάφιο της περίπτωσης γ' της παρ. 
1 του άρθρου 35 του ν. 3918/2011 (Α' 31) τροποποιείται 
και αντικαθίσταται ως εξής: 

«Για την απόδοση του πρόσθετου ποσού επιστροφής 
λαμβάνονται υπόψη οι πωλήσεις του προηγούμενου 
τριμήνου βάσει των στοιχείων που αντλεί ο Ε.Ο.Π.Υ.Υ. 
από την Η.Δ.Ι.Κ.Α., το σύστημα σάρωσης συνταγών και 
άλλες πηγές και καταβάλλεται αντίστοιχα για το πρώ¬ 
το τρίμηνο μέχρι 31 Μαίου, για το δεύτερο τρίμηνο 
μέχρι 31 Αυγούστου, για το τρίτο τρίμηνο μέχρι 30 Νο¬ 
εμβρίου του ίδιου έτους και για το τέταρτο τρίμηνο 
μέχρι 28 Φεβρουάριου κάθε επόμενου έτους. Ειδικότε¬ 
ρα για τις υπολειπόμενες οφειλές του έτους 2011 και 
των τεσσάρων τριμήνων του έτους 2012 προβλέπεται 
η δυνατότητα ρύθμισης αποπληρωμής του ποσού επι¬ 
στροφής της περίπτωσης α' και του πρόσθετου ποσού 
επιστροφής της περίπτωσης γ' του παρόντος άρθρου 
που τυχόν οφείλεται μετά την εφαρμογή της διάταξης 
της παραγράφου 3 του παρόντος, σε τέσσερεις ισόπο¬ 
σες διμηνιαίες δόσεις, με καταβολή της πρώτης δόσης 
μέχρι 15.3.2013, της δεύτερης δόσης μέχρι 15.5.2013, της 
τρίτης δόσης μέχρι 15.7.2013 και της τέταρτης δόσης 
μέχρι 15.9.2013. Σε περίπτωση μη έγκαιρης καταβολής, 
έστω μίας εκ των ως άνω δόσεων, ο Ε.Ο.Π.Υ.Υ. παύει 
αυτόματα να αποζημιώνει τα αντίστοιχα φαρμακευτικά 
προϊόντα του υπόχρεου Κ.Α.Κ. που συγκαταλέγονται 
στον κατάλογο αποζημιούμενων φαρμάκων της παρ. 1 
του άρθρου 12 του ν. 3816/2010 (Α' 6).» 

2. Η περίπτωση στ' της παρ. 1 του άρθρου 35 του 
ν. 3918/2011 (Α' 31) αντικαθίσταται ως εξής: 

«στ. Το ποσό επιστροφής της περίπτωσης α'καταβάλ- 
λεται σε τριμηνιαία βάση με τον ίδιο τρόπο υπολογι¬ 
σμού και εντός των ίδιων προθεσμιών με το πρόσθετο 
ποσό επιστροφής της περίπτωσης γ' του παρόντος 
άρθρου. Η είσπραξη τόσο του ποσού επιστροφής της 
περίπτωσης α'όσο και του ποσού πρόσθετης επιστρο¬ 
φής της περίπτωσης γ' γίνεται με αποκλειστική ευθύνη 
και μέριμνα του Ε.Ο.Π.Υ.Υ. στα πλαίσια περιστολής της 

φαρμακευτικής δαπάνης. Σε περίπτωση μη έγκαιρης κα¬ 
ταβολής του εκάστοτε οφειλόμενου ποσού επιστροφής 
της περίπτωσης α' ή του πρόσθετου ποσού επιστρο¬ 
φής της περίπτωσης γ' ο Ε.Ο.Π.Υ.Υ. παύει αυτόματα να 
αποζημιώνει τα αντίστοιχα φαρμακευτικά προϊόντα του 
υπόχρεου Κ.Α.Κ. που συγκαταλέγονται στον κατάλογο 
αποζημιούμενων φαρμάκων της παρ. 1 του άρθρου 12 
του ν. 3816/2010 (Α' 6).» 

Άρθρο 9 
Έναρξη ισχύος 

Η ισχύς των διατάξεων του παρόντος νόμου αρχίζει 
από τη δημοσίευσή του στην Εφημερίδα της Κυβερνή- 
σεως, εκτός αν ορίζεται διαφορετικά στα επί μέρους 
άρθρα. 

Παραγγέλλομε τη δημοσίευση του παρόντος στην Εφημερίδα της Κυβερνήσεως και την εκτέλεσή του ως 
νόμου του Κράτους. 

Αθήνα, 6 Μαρτίου 2013 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΑΝΑΠΛΗΡΩΤΗΣ ΥΠΟΥΡΓΟΣ ΟΙΚΟΝΟΜΙΚΩΝ 

ΙΩΑΝΝΗΣ ΣΤΟΥΡΝΑΡΑΣ ΧΡΗΣΤΟΣ ΣΤΑΪΚΟΥΡΑΣ 

ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ, ΠΟΛΙΤΙΣΜΟΥ ΚΑΙ ΑΘΛΗΤΙΣΜΟΥ ΕΡΓΑΣΙΑΣ, ΚΟΙΝΩΝΙΚΗΣ ΑΣΦΑΛΙΣΗΣ ΚΑΙ ΠΡΟΝΟΙΑΣ 

ΚΩΝΣΤΑΝΤΙΝΟΣ ΑΡΒΑΝΙΤΟΠΟΥΛΟΣ ΙΩΑΝΝΗΣ ΒΡΟΥΤΣΗΣ 

ΥΓΕΙΑΣ 

ΑΝΔΡΕΑΣ ΛΥΚΟΥΡΕΝΤΖΟΣ 


Θεωρήθηκε καί τέθηκε η Μεγάλη Σφραγίδα του Κράτους. 
Αθήνα, 7 Μαρτίου 2013 

Ο ΕΠΙ ΤΗΣ ΔΙΚΑΙΟΣΥΝΗΣ ΥΠΟΥΡΓΟΣ 

ΑΝΤΩΝΙΟΣ ΡΟΥΠΑΚΙΩΤΗΣ 

